इज़राइल के राष्ट्रपति
१६ फ़रवरी १९४९ को हुए इज़राइल के पहले राष्ट्रपति के चुनाव में कनेसेट से चेम वीज़मन को ८३ वोट मिले और विरोधी नेता जोसेफ क्लाउसनर को १५ वोट मिले। वीज़मन इस तरह इज़राइल के पहले राष्ट्रपति बने। १९ नवम्बर १९५१ को द्वितीय कनेसेट ने निर्विरोध वीज़मन को चुना। पर ९ नवम्बर १९५२ को राष्ट्रपति के पद पर कार्यरत रहते हुए वीज़मन की लम्बी रुग्णता से मृत्यु हो गई। वीज़मन के बाद दिसम्बर १९५२ में यित्झाक बेन-झ्वी राष्ट्रपति चुने गए। वे बाद में १९५७ और १९६२ में निर्विरोध फिर से राष्ट्रपति बने। १९६३ में बेन-झ्वी की मौत के बाद झल्मान शाझर इज़राइल के तिसरे राष्ट्रपति बने और १९६८ में फिर से निर्विरोध नियुक्त हुए। १९८३ में चुने चैम हेर्झॉग १९८८ में निर्विरोध चुने गए। एझेर वाइझमन जो १९९३ में राष्ट्रपति बने, फिर से १९९८ में भी चुने गए; पर ये पहले पदग्राही राष्ट्रपति हुए जो निर्विरोध नहीं जिते।
बेलारूस
आजादी के बाद दो राउण्ड में हुये चुनावों (24 जून 1994 एवं 10 जुलाई 1994) में एक कम प्रसिद्ध व्यक्ति अलेक्जेंडर लुकाशेन्कोव राष्ट्रीय स्तर पर उभरे। उन्होंने पहले राउण्ड में 45% और दूसरे राउंड में 80% मत हासिल किये और व्याचेस्लाव केबिच को पराजित किया जिन्हें 14% मत हासिल हुए थे। लुकाशेन्कोव बाद में 2001, 2006, 2010 और 2015 में इस पद के लिए चुने गए और वर्तमान राष्ट्रपति हैं। पश्चिमी सरकारों, एमनेस्टी इण्टरनेशनल, और ह्यूमन राइट्स वॉच जैसी संस्थाओं ने इनके अधिकारवादी शासन की शैली की समय-समय पर आलोचनाएँ की हैं।